જીવનમાં માત્ર ભણતર જ નહીં પણ ભણવાની સાથોસાથ અનેક પરીક્ષાઓમાંથી પાર ઊતરવાનું હોય છે એવા હેતુથી બનાવવામાં આવેલી આ ફિલ્મ ૨૦૦૮માં લખાયેલી અને ભારોભાર વિવાદ સર્જી દેનારી ટૂંકી નવલકથા ‘ધ રેલવે આન્ટી’ પર આધારિત છે. એક તબક્કે એવું પણ કહેવાઈ રહ્યું હતું કે ફિલ્મ પૉર્ન વેબસાઇટની સૌથી હૉટ ભાભી એવી સવિતાભાભીના કૅરૅક્ટર પરથી અને સવિતાભાભીની સિરીઝમાં આવેલી એક વાર્તા પર આધારિત છે. ફિલ્મનું શૂટિંગ શરૂ થયું ત્યારે શરૂઆતના ચાર દિવસ સુધી તો સારિકાનું નામ સવિતાઆન્ટી જ હતું, પણ એ પછી નામ બદલીને સવિતામાંથી સારિકા કરવામાં આવ્યું. ફિલ્મ માત્ર ૯૫ મિનિટની એટલે કે એક કલાક અને પાંત્રીસ મિનિટની છે. સેન્સર ર્બોડે ફિલ્મમાંથી સોળ મિનિટનાં દૃશ્યો કાપ્યાં પછી ફિલ્મને ઍડલ્ટ સર્ટિફિકેટ આપ્યું છે.